《古松歌》
南北朝·徐谦

我醉梦骑苍虬飞，飞云如盖随翠旂。鳞鬣怒张寒凛肌，绿雪片片沾我衣。

乍闻谡谡天风急，俄见茫茫海潮立。白虎瘖口荒谷奔，青兕摄魂深隧泣。

松下乍醒错愕久，突兀眼前势犹走。乃悟神物百灵守，孕胚元气天未剖。

此老神完人罕知，空山与我同支离。

作者简介：《全唐诗》收《短歌二首》，列为世次爵里无考作者。按徐谦为北周时人，见《乐府诗集》卷三〇。《全唐诗》误作唐人收入。